Παράγοντες που επηρεάζουν τα πρότυπα της πρωτογενούς παραγωγικότητας στον χρόνο
Creators: name: Καρυδόπουλος, Θεόδωρος Χρήστου
Publisher: name: Aristotle University of Thessaloniki
Year: 2024
Subjects: Καθαρή πρωτογενής παραγωγικότητα
Γενικευμένο μικτό προσθετικό μοντέλο
Κλιματική αλλαγή
Net primary productivity
Generalized Mixed Additive Model
Climate change

description: Στις μέρες μας είναι ανάγκη να κατανοήσουμε τους παράγοντες οι οποίοι επιδρούν πάνω στην παραγωγικότητα των οικοσυστημάτων. Η καθαρή πρωτογενής παραγωγικότητα ερμηνεύεται ως η ποσότητα της ηλιακής ενέργειας η οποία μετατρέπετε σε βιομάζα από τα οικοσυστήματα, η οποία αποτελεί έναν καλό δείκτη εκτίμησης της βιομάζας που παράγουν τα οικοσυστήματα. Στην παρούσα εργασία προσεγγίσαμε την επίδραση του κλίματος, της κλιματικής αλλαγής, των χρήσεων γης αλλά και του υψομέτρου στην πρωτογενή παραγωγικότητα των Ελληνικών οικοσυστημάτων. Για την εξαγωγή δεδομένων κλίματος, πρωτογενούς παραγωγικότητας, χρήσεων γης αλλά και υψομέτρου αντλήσαμε δεδομένα από διαφορετικές βάσεις. Αυτές οι βάσεις δεδομένων παρέχουν τα δεδομένα τους σε μορφή ψηφιδωτών χαρτών. Προκειμένου να εξάγουμε τα δεδομένα από τους ψηφιδωτούς χάρτες σε ενιαία διάσταση προχωρήσαμε σε έναν μετασχηματισμό. Έτσι δημιουργήσαμε μια μάσκα η οποία εφαρμόστηκε πάνω από τους ψηφιδωτούς χάρτες. Ο προσδιορισμός της σχέσης κλίματος, κλιματικής αλλαγής, χρήσεων γης και υψομέτρου στην παραγωγικότητα έγινε με την χρήση του γενικευμένου προσθετικού μοντέλου. Η θερμοκρασία βρέθηκε πως επιδρά θετικά στην παραγωγικότητα ενώ στην περίπτωση της βροχόπτωσης είδαμε πως για τιμές άνω του μέσου όρου έχουμε ελάττωση της επίδρασης της βροχόπτωσης στην πρωτογενή παραγωγικότητα, η ίδια εικόνα παρατηρείται και στην περίπτωση της εδαφικής υγρασίας. Επίσης, η ακτινοβολία βραχέων κυμάτων από βρέθηκε πως επιδρά θετικά στην παραγωγικότητα. Η κλιματική αλλαγή φαίνεται πως επιδρά διαφορετικά στις κλιματικές μεταβλητές με κυρίαρχους παράγοντες για την διαμόρφωση της παραγωγικότητας την θερμοκρασία και την βροχόπτωση. Οι χρήσεις γης από την άλλη μεριά επιδρούν στην διαμόρφωση της παραγωγικότητας με την μεγαλύτερη επίδραση να παρατηρείται στο επίπεδο 1 κλάση 2 Γεωργικές εκτάσεις του Corine. Τέλος η επίδραση το υψομέτρου φαίνεται πως είναι σταθερή στην διαμόρφωση της παραγωγικότητας.
description: Nowadays it is necessary to understand the factors that affect the productivity of ecosystems. Net primary productivity is interpreted as the amount of solar energy that is converted into ecosystems, which is a good indicator of the biomass produced by ecosystems. This thesis approaches the effect of climate, climate change, land use and altitude on the primary production of Greek ecosystems. For the extraction of climate, primary productivity, land use and altitude data we extracted data from different databases. These databases provide their data in the form of mosaic maps. To extract the data from the mosaic maps in a single dimension we proceeded with a transformation. So, we created a mask which was applied to all mosaic maps. The determination of the relationship between climate, climate change, land use and altitude in productivity was done using the Generalized Additive Model. Temperature was found to have a positive effect on productivity, while in the case of precipitation we saw that for values above the average we have a reduction in the effect of precipitation on primary production, the same effect is observed in the case of soil moisture. Also, shortwave radiation has been found to have a positive effect on productivity. Climate change seems to have a different effect on climate variables, with temperature and precipitation being the dominant factors on productivity. Land uses, on the other hand, influence the formation of productivity with the greatest effect being observed at level 1 class 2 Agriculture land of Corine's class. Finally, the effect of altitude seems to have a stable effect on productivity.